作者:馮子振
標題:正宮・鸚鵡曲
內容:序雲：白無咎有〔鸚鵡曲〕雲：“儂家鸚鵡洲邊住，是個不識字漁父。浪花中一葉扁舟，睡煞江南煙雨。覺來時滿眼青山，抖擻綠蓑歸去。算從前錯怨天公，甚也有安排我處。”餘壬寅歲留上京，有北京伶婦御園秀之屬，相從風雪中，恨此曲無續之者。且謂前後多親炙士大夫，拘於韻度，如第一個“父”字，便難下語；又“甚也有安排我處”，“甚”字必須去聲字，“我”字必須上聲字，音律始諧，不然不可歌，此一節又難下語。諸公舉酒，索餘和之，以汴、吳、上都、天京風景試續之。山亭逸興嵯峨峰頂移家住，是個不唧溜樵父。爛柯時樹老無花，葉葉枝枝風雨。